Categoría:Mujeres
**María Garay** (Oliva, Kordoba, Argentina; 1941eko abuztuaren 24a) Argentinako tango-abeslaria da. Argentinako tango-generoaren erreferente handienetakoa.

Ibilbidea
---------

Arabiarren biloba, aitonaren aldeko aitona Buenos Airesera heldu zen mutikotan, eta berehala Kordoban jarri zen bizitzen, han jaio zen Marían ama, Amina, baita bere ere, 1941ean, eta hiru nebetariko bi. Bi urte zituela, Maria Ensenadara joan zen bizitzera, eta han igaro zituen haurtzaroa eta nerabezaroa. Gaztetan Berissora joan zen, bertan bizi baitzen musikan hasi zenean, eta gero La Platan kokatu zen.

Karrera artistikoa La Platan hasi zuen, Buenos Aireseko probintzian, 1969an, Cáprex mitikoan, unibertsitateko ikasleen azterketa aurreko topaleku mitikoan. Hurrengo urtean, Argentinako 4. Kantu Jaialdian parte hartu zuen, Balcarce hirian, eta Jaialdiko Errebelazio gisa irabazi zuen. Ondoren, Urrezko Gardela irabazi zuen Tangoko Seigarren Jai Nazionalean, La Falda hirian, Kordoban. Epaimahaia hauek osatzen zuten: Eladia Blázquez, Hugo del Carril, Homero Expósito, Virgilio Expósito eta Chabuca Granda. Bere aitabitxi artistikoak Alba Solís eta Alberto Marino izan ziren.

Artista gisa telebistan lortu zuen ospea, *La casa de Carlos Gardel* (1974), *Buenas noches*, *Buenos Aires*, *Ronda de Ases* (azken biak Canal 13n) saioetan. 1976an, *Grandes Valores del Tango* programan debuta egin zuen, 9. kanalean, Silvio Soldánen zuzendaritzapean. Eduardo Bergara Leumannen *La Botica del Ángel* zikloan ere parte hartu zuen.

Hainbat aurkezpen egin zituen leku garrantzitsuetan, hala nola: *La casa de Carlos Gardel, Caño 14* eta *El Viejo Almacén*.

Hainbat tangoa interpr*eta*tu zituen, besteak beste: *Un día, Este corazón sentimental, Mi vieja viola, Amor de juguete, La milonga* *y yo* eta *No me esperes esta Noche*, *Pasional, Barro, Uno, Los mareados, Gracias Buenos Aires, Garganta con arena* (*Cacho* Castañarena), *Para después llorar* (*Pascual Mamone*ren musikarekin), *Y no puedo olvidarte, Naranjo en flor, Jamás lo vas a saber, Nostalgias, Sabor de adiós, Desencuentro* eta *el vals El Solitario.*

Tokion, Estatu Batuetan eta Europan ere birak egin zituen, eta Frantziako Kosta Urdinean zehar ibili zen.
Zazpi disko baino gehiago kaleratu zituen, besteak beste, *Los de Siempre*, *El tango se llama María Garay*, *María Garay: Para no llorar tu amor*, *María Garay con todo respeto*, *'María Garay en Japón* eta *Pasional.*.

Sariak

2012ko abenduaren 12an, sari bat jaso zuen **Nazioaren** Kongresuko Pasos Perdidos Aretoan, egindako ibilbideagatik, José Valle idazle eta kultura-ekoizleak, Argentinako Kultura Herrikoia Aztertu eta Zabaltzeko Zentroko lehendakariak, emana.

Istripua

2013. urtean istripu larria izan zuen, Kordobako probintzian, Tango de la Falda jaialdian parte hartzen ari zela, agertokitik metro eta erdiko altueratik erorita. Ondorioz, ukondoaren eta eskuineko sorbaldaren haustura bikoitza izan zuen eta berehala artatu zuten.

Bizitza pribatua
----------------

Hainbat hamarkadatan girotik kanpoko gizon batekin ezkonduta dago eta Marisa izeneko alaba izan zuen harekin.

Filmografia
-----------

* 1985: *Corazón Musical*.

Telebista
---------

* *Buenas noches, Buenos Aires*
* *Ronda de Ases*
* *Grandes Valores del Tango*
* *La Botica del Ángel*
* *Unísono*

Diskografia
-----------

* 1971: *Los de Siempre*, Alberto Di Pauloren laguntzarekin, bi gairekin: *Un día*, Anselmo Aietarena, Francisco García Jiménezen bertsoak eta Julio De Caroren eta José María Contursiren *Este corazón sentimental*.
* 1977: *El tango se llama María Garay*, bere lehen bakarlari diskoa, Osvaldo Requenaren orkestrarekin eta Sur zigiluarekin.
* 1977: María Garay: *Para no llorar tu amor*.
* 1981: María Garay, con todo respeto, Omar Valenteren orkestrarekin.
* 1987: *María Garay en Japon*.
* 1987: *O tango é María Garay*, Brasilen grabatua
* 1998: *Pasional*.
* 2004: *Una mujer de Tango*, Ernesto Baffa maisuaren ondoan.

Antzerkia
---------

* 2018: *Tango showa*, Eduardo Praino gitarra-jolearekin.
* 2016: Show *María* Garay-Delia Mucci, Torquato Tasso antzokian.
* 2013: *Te sigo queriendo* Beto Zesarrekin*.*
* 2013: Suarte jaialdia, Brown zineman estreinatua.
* 2011/2012: *Full Tango*, Curzio Antzokian (2011) eta Santa Fe Antzokian (2012), Ricardo Méndez, Amelita Baltar, Leyla Antúnes, Martín Cabello, Natalia Carutti, María Florencia Cerutti, José Godoy, German Goleypra, Ricardo Ledel Rivilla.
* 2011: *Tango Furia*, Payro Antzokian
* 1986/1987: *María Garay Show*, Tokioko Intercontinental Keio hotelean.
* 1985: *María Garay Show*, Parisko (Frantzia) Empire antzokian estreinatua.
* 1980: *María Garay en Mi País 80*, Mi País Mar del Plata antzokia, Argentina.

Erreferentziak
--------------

1. ↑   «Bodas de Oro: María Garay celebra medio siglo de vida» *www.eldia.com*.
2. ↑   «Biografía Todo Tango:María Garay» *www.todotango.com*.
3. ↑   «María Garay: 50 años con el Tango» *www.zibilia.com*.
4. ↑   «María Garay, la de la dulce voz» *www.elpais.com.uy*.
5. ↑   «María Garay y sus 50 años con el tango» *www.radionacional.com.ar*.
6. ↑   «La nova Botica del Aleman» *lanovaboticadelaleman.blogspot.com*.
7. ↑   «La cantante de tango María Garay cayó del escenario y sufrió heridas» *www.lanueva.com*.
8. ↑   «Ficha Alternativa Teatral: María Garay "Tango Show"» *www.radionacional.com.ar*.
9. ↑   «Ficha Alternativa Teatral: María Garay» *www.radionacional.com.ar*.

Kanpo estekak
-------------

* 
* 
*